CELEX: 62006CA0491
Language: fi
Date: 2008-05-08 00:00:00
Title: Asia C-491/06: Yhteisöjen tuomioistuimen tuomio (kolmas jaosto) 8.5.2008 (Vestre Landsretin (Tanska) esittämä ennakkoratkaisupyyntö) — Danske Svineproducenter v. Justitsministeriet (Direktiivi 91/628/ETY — Eläinten suojelu kuljetuksen aikana — Direktiivin täytäntöönpano — Harkintavalta — Kotieläiminä pidettävät siat — Yli kahdeksan tuntia kestävä matka — Ajoneuvon kunkin tason vähimmäiskorkeus — Lastaustiheys)

21.6.2008   
            
            
               FI
            
            
               Euroopan unionin virallinen lehti
            
            
               C 158/4
            
         Yhteisöjen tuomioistuimen tuomio (kolmas jaosto) 8.5.2008 (Vestre Landsretin (Tanska) esittämä ennakkoratkaisupyyntö) — Danske Svineproducenter v. Justitsministeriet
   (Asia C-491/06) (1)
   
   (Direktiivi 91/628/ETY - Eläinten suojelu kuljetuksen aikana - Direktiivin täytäntöönpano - Harkintavalta - Kotieläiminä pidettävät siat - Yli kahdeksan tuntia kestävä matka - Ajoneuvon kunkin tason vähimmäiskorkeus - Lastaustiheys)
   (2008/C 158/06)
   Oikeudenkäyntikieli: tanska
   Ennakkoratkaisua pyytänyt tuomioistuin
   Vestre Landsret
   Pääasian asianosaiset
   
      Kantaja: Danske Svineproducenter
   
      Vastaaja: Justitsministeriet
   
      Muu osapuoli: Den Europæiske Dyre- og Kødhandelsunion (UECBV)
   Oikeudenkäynnin kohde
   Ennakkoratkaisupyyntö — Vestre Landsret — Eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19.11.1991 annetun neuvoston direktiivin 91/628/ETY (EYVL L 340, s. 17), sellaisena kuin se on muutettuna 29.6.1995 annetulla neuvoston direktiivillä 95/29/EY (EYVL L 148, s. 52), liitteessä olevan 2 kohdan b alakohdan, 47 kohdan D jakson ja 48 kohdan 3 alakohdan kolmannen luetelmakohdan tulkinta — Vähimmäiskorkeus ja lastaustiheys kunkin kerroksen sisällä kulkuneuvossa yli kahdeksan tuntia kestävissä sikojen kuljetuksissa
   Tuomiolauselma
   
               1)
            
            
               Pääasiassa kyseessä olevan kaltainen säännöstö, johon sisältyy eläinten osastojen korkeuden osalta lukuja, jotta kuljettajat voivat käyttää eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19.11.1991 annetussa neuvoston direktiivissä 91/628/ETY, sellaisena kuin se on muutettuna 29.6.1995 annetulla neuvoston direktiivillä 95/29/EY, esitettyjä sääntöjä täsmällisempiä sääntöjä, voi kuulua jäsenvaltioille EY 249 artiklalla myönnetyn harkintavallan piiriin sillä edellytyksellä, että mainitulla säännöstöllä — joka on tällä direktiivillä, sellaisena kuin se on muutettuna, tavoitellun, eläinten suojelua kuljetuksen aikana koskevan päämäärän mukainen — ei suhteellisuusperiaatteen vastaisesti estetä elävien eläinten kaupan teknisten esteiden poistamista ja markkinajärjestelyjen moitteetonta toimintaa koskevien päämäärien toteutumista, joita mainitulla direktiivillä, sellaisena kuin se on muutettuna, niin ikään tavoitellaan. Kansallisen tuomioistuimen on selvitettävä, onko kyseinen säännöstö näiden periaatteiden mukainen.
            
         
               2)
            
            
               Direktiivin 91/628, sellaisena kuin se on muutettuna direktiivillä 95/29, liitteessä olevan VI luvun 47 kohdan D jaksoa on tulkittava siten, että jäsenvaltio voi ottaa käyttöön kansallisia sääntöjä, joiden mukaan yli kahdeksan tuntia kestävissä kuljetuksissa 100 kg painavien sikojen osalta eläintä kohden on oltava tilaa vähintään 0,50 m2.
            
         
      (1)  EUVL C 326, 30.12.2006.